20. janvāris

20. janvāris ir gada 20. diena pēc Gregora kalendāra. Līdz gada beigām ir atlikušas 345 dienas (346 garajā gadā).

Vārda dienas 
Aļģis, Aļģirds, Oļģerts, Orests

Notikumi 
 1265. gads — grāfs Lankasters sasauca pirmo Anglijas parlamentu.
 1502. gads — portugālis Gaspars de Lemušs kā pirmais eiropietis sasniedza Riodežaneiro līci.
 1853. gads — beidzās Otrais Anglo—Birmiešu karš.
 1892. gads — notika pirmais basketbola turnīrs (Springfīlda, Masačūsetsa, ASV).
 1934. gads — dibināts Japānas uzņēmums Fuji Photo Film.
 1942. gads — notika Vanzē konference, kurā Trešā reiha vadība lēma par "ebreju jautājuma galīgo atrisināšanu".
 1944. gads — Apvienotās Karalistes gaisa spēki bombardēja Berlīni ar 2300 tonnām lādiņu.
 1945. gads — Ungārija izstājās no Otrā pasaules kara un piekrita pamieram ar Sabiedrotajiem.
 1961. gads — par 35. ASV prezidentu kļuva Džons Kenedijs.
 1969. gads — Krabja miglājā atklāts pirmais pulsārs.
 1978. gads — palaists pirmais automātiskais kravas kosmosa kuģis Progress-1 uz staciju Saļut-6.
 1981. gads:
 beidzās Irānas ķīlnieku krīze.
 par 40. ASV prezidentu kļuva bijušais Holivudas aktieris Ronalds Reigans.
 1991. gads — Barikāžu laiks Rīgā: OMON spēki uzbruka Latvijas Iekšlietu ministrijas ēkai, uzbrukumā bija pieci bojāgājušie.
 1996. gads — Jāsirs Arafāts ievēlēts par Palestīnas autonomijas prezidentu.
 2001. gads — par 43. ASV prezidentu kļuva Džordžs V. Bušs.
 2005. gads — Īrijā pabeigta pāriešana uz metrisko sistēmu.
 2006. gads — pieņemts pašreizējais Kongo Demokrātiskās Republikas karogs.
 2009. gads — par 44. ASV prezidentu kļuva Baraks Obama.
 2017. gads — par 45. ASV prezidentu kļuva Donalds Tramps.
 2021. gads:
 par 46. ASV prezidentu kļuva Džo Baidens. Pirmajā prezidentūras dienā Baidens atcēla vairākus strīdīgākos Trampa rīkojumus: ASV izstāšanos no Parīzes nolīguma par klimata pārmaiņām, ASV izstāšanos no Pasaules Veselības organizācijas, sienas celšanu uz robežas ar Meksiku, naftas vada Keystone XL būvēšanu u. c.
 Kamala Herisa kļuva par pirmo sievieti, kas iecelta ASV viceprezidenta amatā.

Dzimuši 

 1440. gads — Ivans III (Иван III), Krievijas lielkņazs (miris 1505. gadā)
 1488. gads — Sebastiāns Minsters (Sebastian Münster), vācu kartogrāfs un ivrita skolotājs (miris 1552. gadā)
 1716. gads — Karloss III (Carlos III), Spānijas karalis (miris 1788. gadā)
 1775. gads — Andrē Marī Ampērs (André-Marie Ampère), francūžu fiziķis, matemātiķis un ķīmiķis (miris 1836. gadā)
 1855. gads — Ernests Šosons (Ernest Chausson), franču komponists (miris 1899. gadā)
 1865. gads — Jozefs Fišers (Josef Fischer), vācu riteņbraucējs (miris 1953. gadā)
 1875. gads:
 Alfrēds Flečers ( Alfred Fletcher), vācu virsnieks (miris 1959. gadā)
 Henriks Šēbergs (Henrik Sjöberg), zviedru vieglatlēts un vingrotājs (miris 1905. gadā)
 1878. gads — Kārlis Dišlers, latviešu jurists (miris 1954. gadā)
 1880. gads — Makss Šēne (Max Schöne), vācu peldētājs (miris 1961. gadā)
 1884. gads — Jevgeņijs Zamjatins (Евгений Замятин), krievu rakstnieks (miris 1937. gadā)
 1913. gads — Roberts Zuika, latviešu kordiriģents (miris 2015. gadā)
 1919. gads — Silva Kaputikjana (Սիլվա Կապուտիկյան), armēņu dzejniece un politiskā aktīviste (mirusi 2006. gadā) 
 1920. gads — Federiko Fellīni (Federico Fellini), itāliešu kinorežisors (miris 1993. gadā)
 1930. gads — Bazs Oldrins (Buzz Aldrin), ASV kosmonauts
 1937. gads — Pēteris Tabūns, latviešu žurnālists un politiķis (miris 2020. gadā)
 1943. gads — Armandu Gebuza (Armando Guebuza) Mozambikas prezidents
 1946. gads — Deivids Linčs (David Lynch), ASV kinorežisors
 1949. gads — Jērans Pēšons (Göran Persson), Zviedrijas politiķis
 1956. gads — Jānis Gaigals, Latvijas politiķis
 1975. gads — Norberto Fontana (Norberto Fontana), Argentīnas autosportists
 1978. gads — Volodimirs Groismans (Володимир Гройсман), Ukrainas pilitiķis
 1982. gads:
 Vasīlijs Berezuckis (Василий Березуцкий), krievu futbolists
 Aleksis Ngambi (Alexis N'Gambi), Kamerūnas futbolists
1987. gads — Evans Pīterss (Evan Peters), amerikāņu aktieris

Miruši 
 1343. gads — Roberto Gudrais (Roberto il Saggio), Neapoles karalis (dzimis 1277. gadā)
 1612. gads — Rūdolfs II (Rudolf II.), Svētās Romas impērijas imperators (dzimis 1552. gadā)
 1666. gads — Austrijas Anna (Anne d'Autriche), Francijas karaliene (dzimusi 1601. gadā)
 1848. gads — Kristians VIII (Christian 8.), Dānijas un Norvēģijas karalis (dzimis 1786. gadā)
 1900. gads — Džons Raskins (John Ruskin), angļu mākslas kritiķis un rakstnieks (dzimis 1819. gadā)
 1936. gads — Džordžs V (George V), Apvienotās Karalistes karalis (dzimis 1865. gadā)
 1940. gads — Albēns Lermuzū (Albin Lermusiaux), franču vieglatlēts un sporta šāvējs, olimpiskās bronzas medaļas ieguvējs (dzimis 1874. gadā)
 1957. gads — Džeimss Konolijs (James Connolly), amerikāņu vieglatlēts, pirmais mūsdienu olimpisko spēļu čempions (dzimis 1868. gadā)
 1983. gads — Garrinša (Garrincha), brazīliešu futbolists (dzimis 1933. gadā)
 1984. gads — Džonijs Veismillers (Johnny Weissmuller), amerikāņu peldētājs un aktieris (dzimis 1904. gadā)
 1990. gads — Bārbara Stenvika (Barbara Stanwyck), amerikāņu aktrise (dzimusi 1907. gadā)
 1991. gads — Andris Slapiņš, latviešu kinooperators un režisors (dzimis 1949. gadā)
 1993. gads — Odrija Hepbērna (Audrey Hepburn), britu aktrise (dzimusi 1929. gadā)
 1994. gads — Vitālijs Rubenis, latviešu politiķis (dzimis 1914. gadā)
 2014. gads — Klaudio Abado (Claudio Abbado), itāļu diriģents (dzimis 1933. gadā)
 2022. gads — Meat Loaf, amerikāņu dziedātājs un aktieris (dzims 1947. gadā)

Svētku un piemiņas dienas 
 Prezidenta inaugurācijas diena (ASV)
 1991. gada barikāžu aizstāvju atceres diena (Latvija)
 Krimas Autonomās Republikas diena
 Bovija diena (par godu britu mūziķim Deividam Bovijam)

Atsauces 

Janvāris